Kabora Basa
Kabora Basa (port. Cabora-Bassa) arba Kahora Basa (Cahora-Bassa) – didelis tvenkinys Mozambike (Tetės provincijoje), Zambezės upės slėnyje. Tai vienas iš trijų tvenkinių Zambezės slėnyje (yra žemiau Karibos ir Iteži-Teži tvenkinių). Užtvanka pastatyta 1969 m. Tvenkinys užsipildė 1974 m. Ilgis apie 250 km, plotis – 38 km. Naudojamas drėkinimo ir hidroenergijos tikslams. Vystoma kapentų žvejyba.